《游碧照庵》
宋代·罗适

长松青似染，高杉翠欲滴。馀阴入轩来，满座琉璃色。

达人无六尘，静见照中碧。庵内一炉香，万缘自然息。

作者简介：（1029—1101）台州宁海人，字正元，别号赤城。胡瑗私淑弟子。英宗治平二年进士。历知五县，官至京西北路提点刑狱，慷慨建白，务恤民隐，尝与苏轼论水利，凡兴复陂塘五十有五，秩满去，民为立祠。有《易解》、《赤城集》、《伤寒救俗方》。